CELEX: 52009PC0354
Language: mt
Date: 2009-07-07
Title: Proposta għal regolament tal-Kunsill li jidderoga mir-Regolament (KE) Nru 1234/2007 (Ir-Regolament Waħdieni dwar "l-OKS") fir-rigward tal-perjodi tal-intervent tal-2009 u l-2010 għall-butir u l-ħalib xkumat

Avviż Legali Importanti

|

52009PC0354

	[pic] | KUMMISSJONI TAL-KOMUNITAJIET EWROPEJ |Brussel 7.7.2009KUMM(2009) 354 finali2009/0094 (CNS)Proposta għalREGOLAMENT TAL-KUNSILLli jidderoga mir-Regolament (KE) Nru 1234/2007 (Ir-Regolament Waħdieni dwar "l-OKS") fir-rigward tal-perjodi tal-intervent tal-2009 u l-2010 għall-butir u l-ħalib xkumatMEMORANDUM TA’ SPJEGAZZJONIIs-sitwazzjoni fis-suq tal-ħalib marret għall-agħar b'mod drammatiku f'dawn l-aħħar 12-il xahar. Wara ż-żieda qawwija fil-prezzijiet fl-2007 flimkien mal-prezzijiet għoljin tal-ikel fl-UE u fis-suq dinji, fl-aħħar sitt xhur tal-2008 u l-2009, kien hemm tnaqqis sostanzjali fil-prezzijiet li jaffettwaw id-dħul tal-produtturi tal-ħalib. Il-prezzijiet għall-ħalib imwassal fil-fabbriki tal-prodotti tal-ħalib naqsu b'mod sinifikanti.Il-waqgħa fil-prezzijiet tas-suq dinji ġiet ikkaġunata mill-kombinazzjoni ta' żieda fil-produzzjoni fil-livell dinji, iżda b'mod partikolari mill-waqgħa fid-domanda madwar id-dinja f'konnessjoni mal-kriżi finanzjarja u ekonomika. Dan l-inżul fil-prezzijiet tas-suq dinji kellu effett dirett fuq il-prezzijiet tas-suq fl-UE bir-riżultat li l-prezzijiet waqgħu mill-firxa ta' bejn 30-40 cent għal kull litru ħalib għal madwar il-livell tax-xibka ta' sikurezza tal-UE ta' 21 cent kull litru. F'dan il-livell tal-prezz l-ispejjeż varjabbli tal-produzzjoni jistgħu forsi jiġu koperti, iżda mhux l-ispejjeż fissi ta' ħafna produtturi tal-prodotti tal-ħalib li huma anqas effiċjenti, u ċertament mhux l-ispejjeż kollha inklużi ta' art proprjetarja, ħaddiema u kapital. Għalkemm b'reazzjoni għaż-żieda qawwija fil-prezzijiet tal-ikel, fl-2008 l-kwota tal-ħalib żdiedet b'2%, il-produzzjoni tal-ħalib fl-UE naqset b'0.6% fis-sena tal-kwota 2008/09, li wasslet għal produzzjoni totali tal-ħalib li kienet 4.2% taħt il-livell tal-kwota globali.F'Jannar 2009 l-Kummissjoni varat għajnuna għall-ħżin privat tal-butir, reġgħet daħħlet rifużjonijiet fuq l-esportazzjoni għall-prodotti tal-ħalib u kompliet tixtri l-butir b'intervent 'il fuq mil-limitu tat-30 000 tunnellata u t-trab tal-ħalib xkumat 'il fuq mil-limitu ta' 109 000 tunnellata taħt sistema ta' sejħa għall-offeri bi prezzijiet qrib ħafna l-prezzijiet stabbiliti tax-xiri b'intervent.Ġew stabbiliti b'mod prudenti u kawt ħafna rifużjonijiet fuq l-esportazzjoni sabiex jiġi evitat inżul fil-prezzijiet tas-suq dinjiIl-kwantitajiet, li nxtraw b'intervent (sal-25/6/09: butir 81 000 t; trab tal-ħalib xkumat 203 000 t) juru li għad hemm żbilanċ serju fis-suq, li sa ċertu punt huwa ta' natura staġjonali bil-produzzjoni fil-quċċata tagħha fl-ewwel nofs ta' kull sena. L-għeluq tal-intervent fil-31 ta' Awwissu 2009, kif jipprovdi r-Regolament Waħdieni dwar l-OKS, x'aktarx li jirriżulta f'inżul fil-prezzijiet għal taħt il-livell tal-intervent u għalhekk joħloq tfixkil serju fis-suq b'riperkussjonijiet għall-prezzijiet li diġà huma baxxi ħafna meta stabbiliti mit-tluq mill-azjenda agrikola.Minħabba s-sitwazzjoni eċċezzjonali l-intervent pubbliku għall-ħalib u għat-trab tal-ħalib xkumat għandu jiġi estiż permezz ta' proċedura ta' sejħa għall-offerti għall-perjodu kurrenti ta' intervent sat-28 ta' Frar 2010. Barra minn hekk, minħabba l-inċertezza fir-rigward taż-żmien meta se jseħħ l-irkupru mistenni fis-suq tal-ħalib, il-Kummissjoni għandha tiġi awtorizzata li bl-istess mod u permezz ta' proċeduri ta' sejħa għall-offerti, testendi l-perjodu ta' intervent għall-istaġun tal-intervent tal-2010/11 fil-każ li s-sitwazzjoni fis-suq tkun tirrikjedi hekk.Dawn il-miżuri se jindikaw fiduċja fil-futur tas-suq tal-ħalib. Fiil-fatt, fiż-żmien mezzan u fit-tul huwa mistenni li d-domanda tibda tiżdied filwaqt li l-prezzijiet mistennija li jinnormalizzaw ladaraba s-sitwazzjoni ekonomika u finanzjarja titjieb u l-imġiba tax-xerrejja jirritornaw għan-normal.2009/0094 (CNS)Proposta għalREGOLAMENT TAL-KUNSILLli jidderoga mir-Regolament (KE) Nru 1234/2007 (Ir-Regolament Waħdieni dwar "l-OKS") fir-rigward tal-perjodi tal-intervent tal-2009 u l-2010 għall-butir u l-ħalib xkumatIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 37 tiegħu,Wara li kkunsidra l-proposta mill-Kummissjoni[1],Wara li kkunsidra l-opinjoni tal-Parlament Ewropew[2],Billi:(1) Il-prezzijiet tas-suq dinji għall-prodotti tal-ħalib sfrondaw notevolment minħabba żieda fil-provvista dinjija u tnaqqis fid-domanda f'konnessjoni mal-kriżi finanzjarja u ekonomika. Il-prezzijiet tas-suq Komunitarju għall-prodotti tal-ħalib waqgħu b'mod sinifikanti. B'riżultat ta' kombinazzjoni ta' miżuri tas-suq li ttieħdu fil-bidu ta' din is-sena l-prezzijiet komunitarji stabbilizzaw ruħhom fil-livelli tal-prezz tal-appoġġ. Jeħtieġ li dawn il-miżuri ta' appoġġ għas-suq, notevolment l-intervent pubbliku, ikomplu japplikaw kemm ikun hemm in-neċessità sabiex jiġi evitat deterjorament ulterjuri fil-prezzijiet u tfixkil fis-suq Komunitarju.(2) L-Artikolu 11(e) tar-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli[3] jipprovdi li għall-butir u għat-trab tal-ħalib xkumat l-intervent pubbliku huwa disponibbli mill-1 ta' Marzu sal-31 ta' Awwissu.(3) Minħabba s-sitwazzjoni prevedibbli fis-suq jeħtieġ li tingħata kontinwazzjoni tal-intervent pubbliku għall-butir u għat-trab tal-ħalib xkumat għal wara l-31 ta' Awwissu 2009, jekk ikun meħtieġ sat-28 ta' Frar 2010.(4) Barra minn hekk, fejn il-prezzijiet tas-suq x'aktarx li jaqgħu b'mod sinfikanti u b'hekk ifixklu jew jheddu s-suq, il-Kummissjoni għandha tkun awtorizzata testendi l-perjodu ta' intervent għall-butir u għat-trab tal-ħalib xkumat għal wara l-31 ta' Awwissu 2010, sat-28 ta' Frar 2011, jekk ikun hemm il-ħtieġa,ADOTTA DAN IR-REGOLAMENT:L-Artikolu 1B'deroga mill-Artikolu 11(e) tar-Regolament (KE) Nru 1234/2007, il-perjodu tal-2009 li matulu l-intervent għall-butir u għat-trab tal-ħalib xkumat ikun disponibbli għandu jiskadi fit-28 ta' Frar 2010.L-Artikolu 2B'deroga mill-Artikolu 11(e) tar-Regolament (KE) Nru 1234/2007, il-Kummissjoni tista' tiddeċiedi, f'konformità mal-proċedura msemmija fl-Artikolu 195(2) ta' dak ir-Regolament li tkompli bl-intervent pubbliku permezz ta' proċedura ta' sejħa għall-offerti għal wara l-31 ta' Awwissu 2010, jekk ikun meħtieġ sat-28 ta' Frar 2011, fil-każ li l-prezzijiet fis-settur għall-ħalib u għall-prodotti tal-ħalib fis-suq Komunitarju x'aktarx li jkunu se jaqgħu b'mod sinfikanti u b'hekk ifixklu jew jheddu li jfixklu s-suq.L-Artikolu 3Il-Kummissjoni għandha, skont il-proċedura msemmija fl-Artikolu 195(2) tar-Regolament (KE) Nru 1234/2007, tieħu l-miżuri meħtieġa għall-implimentazzjoni ta' dan ir-Regolament.L-Artikolu 4Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f' Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-PresidentDIKJARAZZJONI FINANZJARJA | Fichefin/09/MS/dz Ares 143713 rev1 6.142.2009.1 |DATA: 11.06.2009 |1. | INTESTATURA TAL-BAĠIT: 05 02 12 02 05 02 12 04 | APPROPRJAZZJONIJIET: p.m. EUR 16 980 747 |2. | TITOLU: Deroga tar-Regolament tal-Kunsill mir-Regolament Nru 1234/2007 fir-rigward tal-perjodu ta' intervent għall-butir u għat-trab tal-ħalib xkumat |3. | BAŻI LEGALI: L-Artikolu 37 tat-Trattat |4. | GĦANIJIET: Biex ikun hemm kontinwazzjoni tal-intervent pubbliku għall-butir u għall-ħalib xkumat għal wara l-31 ta' Awwissu 2009, jekk ikun meħtieġ sat-28 ta' Frar 2010 minħabba s-sitwazzjoni prevedibbli tas-suq u l-inżul fil-prezzijiet tas-suq. |5. | IMPLIKAZZJONIJIET FINANZJARJI | PERJODU TA' 12-IL XAHAR (f’miljuni ta’ EUR) | SENA FINANZJARJA ATTWALI 2009 (f’miljuni ta’ EUR) | SENA FINANZJARJA SUSSEGWENTI 2010 (f’miljuni ta’ EUR) |5.0 | NEFQA - IMĦALLSA MILL-BAĠIT TAL-KE (RIFUŻJONIJIET/INTERVENTI) - L-AWTORITAJIET NAZZJONALI - OĦRAJN | - | 9,2 |5.1 | DĦUL - IR-RIŻORSI TAL-KE STESS (IL-ĠBIR TAT-TAXXI/TAD-DAZJI TAD-DWANA) - NAZZJONALI | - | - |2011 | 2012 | 2013 | 2014 |5.0.1 | NEFQA STMATA | 13,5 | 4,2 | - | - |5.1.1 | DĦUL STMAT | - | - | - | - |5.2 | METODU TAL-KALKOLU: L-ispiża relatata mal-estensjoni tal-perjodu li fih il-mekkaniżmu tax-xiri b'intervent jkun jista' jibqa' għaddej hija bbażata fuq din il-presunzjoni li ġejja: Abbażi tax-xejra fil-konsum fir-rebbiegħa tal-2009 u tax-xejra mistennija fil-produzzjoni fil-perjodu minn Settembru 2009 sa Jannar 2010, ġie stmat li 50 000 tunnellata ta' Trab tal-Ħalib Xkumat u 31 000 tunnellata ta' butir se jinxtraw b'intervent matul dan il-perjodu estiż. Barra minn hekk ġie assumat li din il-kwantità supplementari se tinħażen matul sentejn u wara jinbiegħ fis-suq fil-livel tal-prezz tal-intervent. Għall-ispejjeż tekniċi ġew użati l-ammonti applikabbli fil-baġit tal-2009. Abbażi ta' dawn is-suppożizzjonijiet u estimi l-infiq stmat għall-butir se jkun ta' EUR 12 5 miljun matul is-snin baġitarji 2010 sal-2012. Għall-SMP in-nefqa totali se tkun ta' EUR 14 4 miljun matul l-istess snin. |6.0 | IL-PROĠETT JISTA’ JIĠI FFINANZJAT MILL-APPROPRJAZZJONIJIET IMDAĦĦLA FIL-KAPITOLU RILEVANTI TAL-BAĠIT ATTWALI? | IVA LE |6.1 | IL-PROĠETT JISTA’ JIĠI FFINANZJAT PERMEZZ TA’ TRASFERIMENT BEJN IL-KAPITOLI TAL-BAĠIT ATTWALI? | IVA LE |6.2 | SE JKUN MEĦTIEĠ BAĠIT SUPPLIMENTARI? | IVA LE |6.3 | L-APPROPRJAZZJONIJIET JEĦTIEĠ LI JIDDAĦĦLU FIL-BAĠITS FUTURI? | IVA LE |OSSERVAZZJONIJIET: |[1] ĠU C […], […], p. […].[2] ĠU C […], […], p. […].[3] ĠU L 299, 16.11.2007, p.1.